རྫོགས་ཆེན་མ་རྒྱུད་མཁའ་འགྲོ་གསང་བ་ལམ་ཁྱེར་ལསཿབླ་མ་བརྒྱུད་པའི་བཀའ་བབས་ནང་གི་མོ་རྒྱས་བཞུགསཿཿ།།

ན་མོ་གུ་རུ་དྷེ་ཝ་ཌཱ་ཀི་ནིཿསངས་རྒྱས་བསྟན་པའི་སྙིང་པོཿརྒྱུད་སྡེ་ཀུན་ཀྱི་ཡང་བཅུདཿབཀའ་རྫོགས་པ་ཆེན་པོ་ལཿབསྐྱེད་པ་མ་ཧཱ་ཡོ་གཿལུང་ཨ་ནུ་ཡོ་གཿའབྲས་བུ་ཨ་ཏི
ཡོ་ག་དང་གསུམ་དུ་ཡོད་པ་ལསཿཕྱི་སྐོར་ལྟ་བ་གཙོ་བོར་སྟོན་པ་སེམས་སྡེའི་སྐོརཿནང་མཚོན་ཚིག་གསལ་བར་སྟོན་པ་ཀློང་སྡེའི་སྐོརཿགསང་བ་མན་ངག་གི་སྐོར་ལ་བརྡ་ཕྲན་བརྒྱ་དང་རྩ་བརྒྱད་ཡོད་པ་ལས
རྒྱུད་ལུང་མན་ངག་གསུམ་དུ་ཕྱེས་ཏེཿརྒྱུད་འབུམ་ཕྲག་དྲུག་ཅུ་རྩ་བཞིའི་བཅུད་བསྡུས་པའི་སྙིང་པོཿཀློང་གསལ་ཉི་མ་འབར་བའི་རྒྱུད་ཀྱི་སྙིང་པོ་མན་ངག་ཏུ་དྲིལ་བཿམཁའ་འགྲོ་ཀུན་གྱི་སྙིང་ཁྲགཿཨོཾ་རྒྱན་པདྨའི
ཐུགས་བཅུདཿཡེ་ཤེས་མཚོ་རྒྱལ་གྱི་ཉམས་ལེནཿའདི་ཡིད་ཆེས་ཤིང་ཁུངས་བཙུན་པ་བླ་མ་བརྒྱུད་པའི་རྣམ་ཐརཿགཏེར་འབྱུང་བསྡུས་པཿམ་རྒྱུད་མཁའ་འགྲོ་གསང་བ་ལམ་ཁྱེར་གྱི་ལོ་རྒྱུས་ནིཿདེ་ཡང
སློབ་དཔོན་མ་ཀུན་དགའ་འབུམ་དེ་ཉིད་འོ་ན་བཀྲ་ཤིས་ཡང་དགོན་དུཿརྫོགས་པ་ཆེན་པོ་མཁའ་འགྲོ་ཀློང་གསལ་ཉི་མའི་རྒྱུད་སྒོམ་ཞིང་བཞུགས་ཡོད་པ་ལཿནུབ་གཅིག་སྲོད་འཁོར་ཙ་ནཿནམ་མཁའ་ནས་སྒྲ་གཅིག
བྱུང་སྟེཿཀྱེ་སྐལ་ལྡན་ལས་ཅན་མ་ཁྱོདཿསྦུག་ཡང་རྫོང་ཤེལ་གྱི་འོད་གསལ་ཕུག་ཅེས་བྱ་བརཿལོ་བདུནཿཟླ་བ་བདུནཿཞག་བདུནཿཟ་མ་བདུན་སྒྲུབ་པ་མཛོད་ཅིགཿཌཱ་ཀིའི་ལུང་བསྟན་དང་མཁའ

སྤྱོད་དུ་བགྲོད་པ་ཡོད་དོ་ཟེར་བ་གཅིག་བྱུང་ནས་གར་སོང་ཆ་མེད་པར་ཡལ་ནས་སོང་ངོ་།།དེ་ནས་སློབ་དཔོན་མ་ཀུན་དགའ་འབུམ་གྱིས་ཡང་རྫོང་ཤེལ་གྱི་འོད་གསལ་ཕུག་ཏུ་སྒྲུབ་པ་མཛད་ཅིང་བཞུགས
པསཿརྨི་ལམ་བཟང་བ་གཅིག་གི་རྟགས་ཀྱང་མ་བྱུང་བརཿད་ནི་ལོ་དུསཿཟླ་དུསཿཞག་དུསཿཟ་མའི་དུས་ཀྱང་སང་ཞོག་གིས་ཐོན་པ་ཡིན།ཌཱ་ཀིའི་ལུང་བསྟན་ནི་མིན་པ་འདྲཿམི་མ་ཡིན་གྱི་བར་ཆད
རྩོས་མཁན་གཅིག་ཡིན་པ་འདྲ་སྙམ་ནས།སྐྱོ་ཤས་དྲག་པོ་གཅིག་སྐྱེས་ཏེཿསང་འགྲོ་དགོས་སྙམ་ནས་ཿདེ་ནུབ་ཉལ་བའི་ཐོ་རངས་ཁར་བླ་མའི་རྣལ་འབྱོར་གཅིག་སྒོམ་ཞིང་ཡོད་ཙ་ནཿནམ་མཁའི་དབྱིངས
ས་འདི་ལྟ་བུའི་སྐུ་གཅིག་ཐོས་སོ།།ཁམས་གསུམ་འགྲོ་བ་རིགས་དྲུག་མ་ནམ་མཁའ་དང་མཉམ་པའི་སེམས་ཅན་ཐམས་ཅདཿསྣང་སྟོང་གི་བླ་མ་སངས་རྒྱས་མཁའ་འགྲོ་ལ་སྐྱབས་སུ་མཆི།ཞེས་པའི་སྒྲ་གཅིག་བྱུང།
སཿདེ་མ་ཐག་ཏུ་དད་པ་དང་མོས་ཀུས་ཀྱིས་རིག་པ་དྲན་མེད་དུ་བརྒྱལ་ནས་གདའ་བས།འབྱུང་བཞི་སྒྱུ་ལུས་ནི་བྲག་ཕུག་ཏུ་ལུསཿརིག་པ་སྟོང་གསལ་ནི་མཁའ་སྤྱོད་བདེ་ཆེན་ཆོས་འབྱུང་གི་ཕོ་བྲང་ན་ཡེ་རེ་སེང་ངེ་སླེབས
འདུག་པས།ཕོ་བྲང་དེ་ཡང་དབུས་བཌཱུཪྻ་མཐིང་ག་ལས་གྲུབ་པཿསྒོའི་ར་བཞི་རྒྱལ་པོ་ཆེན་པོ་བཞི་ལ་བྱས་པཿམ་ཐེམ་ཀླུ་ཆེན་པོ་བརྒྱད་ལ་བྱས་པ།ཡ་བེ་མ་གཟའ་ཆེན་པོ་བརྒྱད་ལ་བྱས་པ།ནང་ཐམས་ཅད་རིན

པོ་ཆེ་སྣ་ཚོགས་ལས་གྲུབ་པཿརྟ་བབས་དུ་མས་བརྒྱན་པ་གཅིག་མཐོང་བྱུང་བསཿཡུམ་རྡོ་རྗེ་ཕག་མོ་དེ་ནི་ཕོ་བྲང་གི་དབུས་ན་མི་རོའི་རྩིག་པ་ཆེན་པོ་གཅིག་བརྩེགས་ནས་དེའི་སྟེང་ན་སྐུ་གཟི་བརྗིད་དང་ལྡན་པར་བཞུགས་
འདུག་པསཿདེ་ལ་མཁའ་འགྲོ་བྱེ་བ་འབུམ་གྱིས་བསྐོར་ནས་མརྒྱུད་ཡོངས་རྫོགས་ཀྱི་དབང་མཛད་པ་དང་ཿཚོགས་འཁོར་ཆེན་པོ་མཛད་ཀྱིན་འདུག་པསཿང་ནི་མཁའ་འགྲོའི་གཟི་བརྗིད་ཀྱིས་འཇིགས་པ་དང
སྔངས་པའི་རྣམ་པ་གཅིག་བྱུང་སྟེཿའོན་ཀྱང་གཙོ་མོའི་དྲུང་དུ་ཕྱིན་ནས་ཕྱག་གསུམ་ཕུལཿབདག་ལ་ཡང་དབང་དང་ཚོགས་སྐལ་གནང་བར་ཞུ་ཞུས་པསཿགཙོ་མོའི་ཞལ་ནས་ཌཱ་ཀི་མ་ཁྱོད་དངང་གཉིས
འདུ་འབྲལ་མེད་དེཿཁྱོད་ལ་འཇིག་རྟེན་མིའི་དྲི་མ་ཡོད་པསཿཁྱོད་ཀྱིས་ང་ངོ་མ་ཤེས་པ་ཡིནཿསྔངས་པ་དང་འཇིགས་སྐྲག་མི་དགོསཿཌཱ་ཀི་མ་འདི་རྣམས་ཁྱོད་ཀྱི་ཟླ་བོ་ཡིན་གསུངསཿང་ནི་ཕྱི་ལྟར་དུ་སངས་རྒྱས་མཁའ
འགྲོ་ཞེས་ཀྱང་ཟེརཿནང་ལྟར་དུ་ཁྲོས་མ་ནག་མོ་ཞེས་ཀྱང་ཟེརཿགསང་བ་ལྟར་དུ་ཆོས་དབྱིངས་ཡེ་ཤེས་ཀྱི་མཁའ་འགྲོ་ཞེས་ཀྱང་ཟེརཿསྐལ་ལྡན་མ་ཁྱོད་ཉོན་ཅིགཿབོད་ཁ་བ་ཅན་གྱི་མི་རྣམས་མ་རིག་གཏི་མུག་གི
དབང་དུ་སོང་ནས།འཁོར་བ་དང་ངན་སོང་གསུམ་གྱི་རྒྱུ་གྲུབ་ནས་ཐར་མེད་དམྱལ་བར་འགྲོ་སྟེ།དེ་རྣམས་ལ་གཏི་མུག་སྣང་སྟོང་དུ་ཁྱེར་བའི་དབང་དང་གདམས་པ་ཐམས་ཅད་ཁྱོད་ལ་སྟེར་བ་ཡིན་པས་སེམས་ཅན་ཐམས་ཅད་བདེ་བ་ལ།

ཁོད་ཅིགཿཞིབ་པར་ཤོག་སེར་ནང་དུ་ལྟོས་ཤིག་གསུངས་སོཿས་མ་ཡཿརྒྱ་ཏྱ་རྒྱཿདེ་ནས་གཙོ་མོའི་ཞལ་ནསཿད་དུང་ཕོ་བྲང་ཤར་ལ་ལྟད་མོ་བྱེད་ཅིང་ག་དམས་པ་ཞུས་ཤིག་གསུང
པ་དང་ཿསྒོ་མ་ལྕགས་ཀྱུ་མ་ཟེར་བ་གཅིག་གིསཿབསྐལ་ལྡན་མ་ཕོ་བྲང་གི་ཤར་དུ་ལྟད་མོ་ལ་གཤེགས་སོ་ཟེར་ནས་ཕྱིན་པསཿཤར་ཆོས་འབྱུང་དཀར་པོའི་གཞལ་ཡསཿསྭ་ཕྱི་རིན་པོ་ཆེ་དུད་ལས་གྲུབ་པཿནང་རིན་པོ་ཆེ
སྣ་ཚོགས་ལས་གྲུབ་པ་གཅིག་གི་དབུས་ནཿགཙོ་མོ་བདེ་ཆེན་དཀར་མོ་ཟེར་བཿམི་རོའི་གདན་སྟེང་ན་སྐུ་གཟི་བརྗིད་དང་ལྡན་པ་གཅིགཿཙརྒྱན་དབུས་ཀྱི་གཙོ་མོ་དང་མཐུན་པར་བཞུགས་འདུགཿདེ་ལ་འཁོར་དུ
དཀར་མོ་འབུམ་གྱིས་བསྐོར་ནསཿཤར་ཞི་བའི་དབང་དང་ཚོགས་འཁོར་མཛད་ཀྱིན་འདུག་པསཿདེར་བདག་ལ་ཡང་དབང་དང་ཚོགས་འཁོར་གྱི་སྐལ་བ་ཞུ་ཞུས་པསཿགཙོ་མོའི་ཞལ་ནསཿསྐལ་ལྡན་མ་ཁྱོད
ཉོན་ཅིགཿང་ཕྱི་ལྟར་དུ་རྡོ་རྗེ་མཁའ་འགྲོ་ཞེས་ཀྱང་ཟེརཿནང་ལྟར་དུ་བདེ་ཆེན་དཀར་མོ་ཞེས་ཀྱང་ཟེརཿགསང་བ་ལྟར་དུ་མེ་ལོང་ཡེ་ཤེས་ཀྱི་མཁའ་འགྲོ་ཞེས་ཀྱང་ཟེརཿསྐལ་ལྡན་མ་ཁྱོད་ཉོན་ཅིགཿབོད་ཁ་བ
ཅན་གྱི་མི་རྣམས་ཉོན་མོངས་ཞེ་སྡང་གི་དབང་དུ་སོང་ནསཿདམྱལ་བ་ཐར་མེད་དུ་ལྟུང་བར་འདུག་པསཿསེམས་ཅན་དེ་རྣམས་ལ་མཁའ་སྤྱོད་བདེ་ཆེན་དུ་འགྲོ་བཿཞེ་སྡང་ལམ་དུ་ཁྱེར་བ་རིག་སྟོང་དབྱེར་མེད་ཀྱི་གདམས།།

པ་འདི་སྟེར་བ་ཡིན་པསཿའགྲོ་བ་རྣམས་བདེ་བ་ལ་ཁོད་ཅིགཿཞིབ་པར་ཤོག་སེར་ནང་དུ་ལྟོས་ཤིག་གསུངས་སོཿས་མ་ཡཿརྒྱ་རྒྱ་རྒྱཿདེ་ནས་ཤར་གྱི་གཙོ་མོའི་ཞལ་ནསཿད་ཁྱོད་རང་ལྷོ་ཕྱོགས་ཀྱི་ཕོ་
བྲང་ལ་ལྟད་མོ་གྱིས་གསུངཿསྒོ་མ་ཞགས་པ་མ་ཟེར་བ་གཅིག་གིསཿསྐལ་ལྡན་མ་ལྷོའི་ཕོ་བྲང་ལ་ལྟད་མོ་གཤེགས་ཟེར་ནས་ཁྲིད་བྱུང་བསཿལྷོ་ཕྱོགས་ཆོས་འབྱུང་སེར་པོའི་ཕོ་བྲངཿཕྱི་རིན་པོ་ཆེ་གསེར་ལས་
བྱས་པཿནང་རིན་པོ་ཆེ་སྣ་ཚོགས་ལས་གྲུབ་པ་གཅིག་འདུག།ཕོ་བྲང་དེའི་དབུས་ནཿམི་རོའི་གདན་སྟེང་ན་གཙོ་མོ་སེར་མོ་དོན་གྲུབ་ཟེར་བཿསྐུ་གཟི་བརྗིད་དང་ལྡན་པ་གཅིགཿརྒྱན་དབུས་ཀྱི་གཙོ་མོ་དང
མཐུན་པར་བཞུགས་པཿདེ་ལ་འཁོར་སེར་མོ་འབུམ་གྱིས་བསྐོར་ནསཿལྷོ་ཕྱོགས་རྒྱས་པའི་དབང་དང་ཚོགས་འཁོར་མཛད་ཀྱིན་འདུག་པ་ལཿདེར་བདག་གིས་ཀྱང་དབང་དང་ཚོགས་འཁོར་གནང་བར་ཞུ་ཞུས་པསཿ
གཙོ་མོའི་ཞལ་ནསཿསྐལ་ལྡན་མ་ཚུར་ཉོན་ཅིགཿཡང་ཕྱི་ལྟར་དུ་རིན་ཆེན་མཁའ་འགྲོ་ཞེས་ཀྱང་ཟེརཿནང་ལྟར་དུ་སེར་མོ་དོན་གྲུབ་ཅེས་ཀྱང་ཟེརཿགལའབ་ལྟར་དུ་མཉམ་ཉིད་ཡེ་ཤེས་ཀྱི་མཁའ་འགྲོ་ཞེས་ཀྱང
ཟེརཿསྐལ་ལྡན་མ་ཁྱོད་ཉོན་ཅིགཿབོད་ཁ་བ་ཅན་གྱི་མི་རྣམས་ཉོན་མོངས་ང་རྒྱལ་གྱི་དབང་དུ་སོང་ནས་ཐར་མེད་ངན་སོང་གསུམ་དུ་འགྲོ་བར་འདུག་པསཿདེ་རྣམས་ལ་ང་རྒྱལ་བ་དེ་སྟོང་དུ་ཁྱེར་བའི་གདམས་པ་འདི་སྟོན་ལ།

བདེ་ཆེན་མཁའ་སྤྱོད་དུ་ཁྲིད་ཅིགཿཞིབ་པར་ཤོག་སེར་ནང་ན་ཡོད་དོ་གསུངསཿས་མ་ཡཿརྒྱ་རྒྱ་རྒྱཿདེ་ནས་ལྷོའི་གཙོ་མོའི་ཞལ་ནསཿནུབ་ཀྱི་ཕོ་བྲང་ལ་ལྟད་མོ་འདྲ་མཛོད།
དབང་དང་གདམས་པ་ཞུམ་ཟེར་བ་དང་ཿ།སྒོ་མ་ལྕགས་སྒྲོག་མ་ཟེར་བ་གཅིག་གིསཿསྐལ་ལྡན་མ་ཕོ་བྲང་ནུབ་ཕྱོགས་ལ་ལྟད་མོ་ལ་གཤེགས་ཟེར་ནས་ཕྱིན་པསཿཕོ་བྲང་ཕྱི་པདྨ་རཱ་ག་ལས་གྲུབ་པཿནང་རིན་པོ་ཆེ
སྣ་ཚོགས་ལས་གྲུབ་པ་གཅིག་འདུགཿཕོ་བྲང་དེའི་དབུས་ན་མི་རོའི་གདན་སྟེང་ནཿགཙོ་མོ་དམར་མོ་སྒྲ་སྒྲོག་ཟེར་བཿ་སྐུ་གཟི་བརྗིད་དང་ལྡན་པ།ཿརྒྱན་དབུས་ཀྱི་གཙོ་མོ་དང་མཐུན་པ་གཅིག་བཞུགས་འདུག།དེ
ལ་འཁོར་དམར་མོ་འབུམ་གྱིས་བསྐོར་ནསཿནུབ་ཕྱོགས་དབང་གི་དབང་དང་ཚོགས་འཁོར་མཛད་ཀྱིན་འདུག་པསཿཡ་དེར་བདག་ལ་ཡང་དབང་དང་ཚོགས་ཀྱི་སྐལ་བ་ཞུ་ཞུས་པསཿགཙོ་མོའི་ཞལ་ནསཿ།སྐལ་ལྡན
མཁྱོད་ཉོན་ཅིགཿང་ནི་ཕྱི་ལྟར་དུ་པདྨ་མཁའ་འགྲོ་ཞེས་ཀྱང་ཟེརཿནང་ལྟར་དུ་དམར་མོ་སྒྲ་སྒྲོག་ཅེས་ཀྱང་ཟེརཿརགསང་བ་ལྟར་སོར་རྟོག་ཡེ་ཤེས་ཀྱི་མཁའ་འགྲོ་ཞེས་ཀྱང་ཟེརཿསྐལ་ལྡན་མ་ཁྱོད་ཚུར་ཉོན་དང་ཿ
བོད་ཁས་ཅན་གྱི་མི་རྣམས་ཉོན་མོངས་འདོད་ཆགས་ཀྱི་དབང་དུ་སོང་ནསཿཐར་མེད་ངན་སོང་སྒྲུབ་པར་འདུག་པས།ཿསེམས་ཅན་དེ་རྣམས་མཁའ་སྤྱོད་བདེ་ཆེན་དུ་ཁྲིད་པ་ལཿའདོད་ཆགས་ལམ་དུ་ཁྱེར་བ་གསལ་སྟོང

དབྱེར་མེད་ཀྱི་གདམས་པ་འདི་སྐལ་ལྡན་མ་ཁྱོད་ལ་སྟེར་བ་ཡིན་པསཿའགྲོ་བ་ལ་ཕན་ཐོགས་པར་གྱིས་ཤིགཿཞིབ་པར་ཤོག་སེར་ནང་དུ་ལྟོས་ཤིག་གསུངསཿས་མ་ཡཿརྒྱ་རྒྱ་རྒྱཿདེ་ནས་ནུབ་ཀྱི་གཙོ་མོའི་ཞལ་ནས
སྐལ་ལྡན་ལས་ཅན་མ་ཁྱོད།བྱང་གི་ཕོ་བྲང་ལ་ལྟད་མོ་གྱིསཿགདམས་པ་ཞུས་ཟེར་བ་དང་ཿསྒོ་མ་དྲིལ་བུ་མ་ཟེར་བ་གཅིག་གིསཿསྐལ་ལྡན་མ་ཁྱོད་བྱང་ཕྱོགས་ལ་ལྟད་མོ་ལ་འགྲོ་ཟེར་ནས་ཕྱིན་པསཿཕོ་བྲང་གི་ཕྱི་ཨིནྡྲ་
ནིལ་ལས་བྱས་པཿནད་ཐམས་ཅད་རིན་པོ་ཆེ་སྣ་ཚོགས་ལས་གྲུབ་པ་གཅིག་འདུགཿཕོ་བྲང་དེའི་དབུས་ནཿམི་རོའི་གདན་སྟེང་ནཿགཙོ་མོ་སྣ་ཚོགས་མཐར་ཕྱིན་ཟེར་བཅསྐུ་གཟི་བརྗེད་དང་ལྡན་པཿརྒྱན་དབུས་ཀྱི་གཙོ
མོ་དང་མཐུན་པ་གཅིག་བཞུགས་འདུགཿདེ་ལ་འཁོར་སྔོན་མོ་འབུམ་གྱིས་བསྐོར་ནསཿབྱང་ཕྱོགས་དྲག་པོའི་དབང་དང་ཚོགས་འཁོར་མཛད་ཀྱིན་འདུག་པསཿདེར་བདག་ལ་ཡང་དབང་དང་ཚོགས་འཁོར་གྱི་སྐལ་བ་ཞུ་
ཞུས་པསཿགཙོ་མོའི་ཞལ་ནསཿསྐལ་ལྡན་མ་ཁྱོད་ཉོན་ཅིགཿང་ནི་ཕྱི་ལྟར་ལས་ཀྱི་མཁའ་འགྲོ་ཞེས་ཀྱང་ཟེརཿནང་ལྟར་དུ་སྣ་ཚོགས་མཐར་ཕྱིན་ཞེས་ཀྱང་ཟེརཿགསང་བ་ལྟར་དུ་བྱ་གྲུབ་ཡེ་ཤེས་ཀྱི་མཁའ་འགྲོ
ཞེས་ཀྱང་ཟེརཿད་ནི་བུ་མོ་ཁྱོད་ཚུར་ཉོན་དང་རྩ།བོད་པ་བ་ཅན་གྱི་མི་རྣམས་ནིཿཉོན་མོངས་ཁོང་ཁྲོ་ཕྲག་དོག་གི་དབང་གིསཿཐར་མེད་ངན་སོར་གྲུབ་པར་འདུག་པསཿསེམས་ཅན་དེ་རྣམས་བདེ་ཆེན་མཁའ་སྤོད།

ཀྱི་ཧ་ན་རྦ་སུ་ཁྲིད་པར་བྱེད་པ་ལཿཕྲག་དོག་ལམ་དུ་ཁྱེར་བ་རིག་པ་གྲགས་སྟོང་དབྱེར་མེད་དུ་ཁྱེར་བའི་གདམས་པ་འདི།སྐལ་ལྡན་མ་ཁྱོད་ལ་སྐེར་བ་ཡིན་པསཿའགྲོ་བ་ལ་པན་ཐོགས་
པར་གྱིས་ཤིགཿཞིབ་པར་ཤོག་སེར་ནང་དུ་གསལ་ལོ་གསུངས་རྒྱཿས་མ་ཡཿརྒྱ་རྒྱ་རྒྱཿདེ་ནས་བྱང་གི་གཙོ་མོའི་ཞལ་ནསཿབུ་མོ་ཁྱོད་ད་དུང་དབུས་ཆོས་འབྱུང་གྲུ་གསུམ་གྱི་གཞལ་ཡས་སུཿསྐུ་གསུམ་གྱི་མཁའ་
འགྲོ་དང་ཡེ་ཤེས་མཁའ་འགྲོའི་རིགས་རྣམས་ལ་དབང་དངཿགདམས་པ་ཞུས་ཤིག་ཟེར་བ་དང་ཿཆེ་ཞིང་སྐྱོང་གི་ཌཱ་ཀི་མ་གཉིས་ཀྱིས་ཁྲིད་ནས་ཕྱིན་པསཿགྲུ་གསུམ་དམར་ནག་གི་གཞལ་ཡས་སུཿརྟོག་མེད་རོའི་གདན་
སྟེང་ནཿདབུས་སུ་རྡོ་རྗེ་ཕག་མོ་བཞུགསཿགཡས་ན་རྡོ་རྗེ་རྣལ་འབྱོར་མ་བཞུགསཿགཡོན་ན་ཡེ་ཤེས་མཚོ་རྒྱལ་བཞུགས་འདུག་པ་ལཿདེ་རྣམས་ལ་ཌཱ་ཀི་མ་བྱེ་བ་འབུམ་གྱིས་བསྐོར་ནསཿགསང་སྔགས་བླ་
མེད་ཀྱི་དབང་དང་ཚོགས་འཁོར་མཛད་ཀྱིན་འདུག་པསཿཡ་དག་ལ་ཡང་དབང་དང་ཚོགས་ཀྱི་སྐལ་བ་ཞུ་ཞུས་པསཿརྡོ་རྗེ་ཕག་མོའི་ཞལ་ནསཿསྐལ་ལྡན་མ་ཁྱོད་ཉོན་ཅིགཿཁྱོད་ནི་ངའི་སྐུའི་སྤྲུལ་པ་ཡིན།རྣལ
འབྱོར་མའི་གསུང་གི་སྤྲུལ་པ་ཡིན།མཚོ་རྒྱལ་གྱི་ཐུགས་ཀྱི་སྤྲུལ་པ་ཡིན་ཏེཿཁྱོད་དང་ངེད་གསུམ་འདུ་འབྲལ་མེདཿའོན་ཀྱང་ཌཱ་ཀི་བྱེ་བ་འབུམ་ཀྱང་ངའི་སྤྲུལ་པར་མ་གྱུར་པ་ནི་གཅིག་ཀྱང་མེདཿད་ནི་སྐལ་ལྡན་

མ་ཁྱོད་མ་ཡེངས་པར་ཚུར་ཉོན་ཅིག།བོད་ཁ་བ་ཅན་གྱི་མི་རྣམས་ནི་འཁྲུལ་སྣང་དང་ལོག་ལྷ་ཆེ་བསཿ།དུག་ལྔ་ཡེ་ཤེས་སུ་ཁྱེར་བའི་གདམས་པ་འདི་འཆང་ཤིག་གསུངསཿརྣལ་འབྱོར་པའི་ཞལ་ནསཿཁ་བ་ཅན་གྱི་མི་རྣམས་
མ་རྟོག་རགས་པསཿརྣམ་རྟོག་ཆོས་སྲུར་ཁྱེར་བའི་གདམས་པ་འདི་འཆང་ཞིག་གསུངས།ཡེ་ཤེས་མཚོ་རྒྱལ་གྱི་ཞལ་ནསཿཁ་བ་ཅན་གྱི་མི་རྣམས་ནི་འབྱུང་བཞིའི་ལུས་ལག་ཅེས་འཛིན་ཆེ་བ་སཿསྐུ་ལུས་ཚོགས་
འཁོར་གྱི་གདམས་པ་འདི་འཆང་ཤིག་གསུངསཿདེ་ནས་ཕོ་བྲང་ཁྱམས་ཀྱི་མཁའ་འགྲོ་ཡོངས་རྫོགས་ཀྱི་ཞལ་ནསཿསྐལ་ལྡན་མ་ཁྱོད་མ་ཡེངས་པར་ཙུར་ཉོན་དང་ཿཁ་བ་ཅན་གྱི་མི་རྣམས་གཏི་མུག་གཉིད་དད་ཆེ་བས
གཏི་མུག་འོད་གསལ་དུ་ཁྱེར་བའི་གདམས་པ་འདི་འཆདྲ་ཤིག་གསུངསཿབོད་ཁ་བ་ཅན་གྱི་མི་རྣམས་ལེ་ལོ་ཆེ་ཞིང་སྒོམ་ལོང་མི་འབྱུང་བར་རིག་པ་མཁའ་སྤྱོད་དུ་འཕོ་བའི་ག་དམ་པ་འདི་འཆང་ཤིག་གསུངསཿབོད
ཁ་བ་ཅན་གྱི་མི་རྣམས་ཚེ་འདི་ལ་འཁོར་བ་དང་ངན་སོང་གི་སྡུག་བསྔལ་བསགས་ནསཿབ་མ་རིག་བྲལ་ཙན་འཇིགས་སྣང་གཤིན་རྗེའི་སྔངས་སྐྲག་ཡོད་པསཿབར་དོ་ལམ་དུ་ཁྱེར་བའི་གདམས་པ་འདི་འཆང་ཤིག་གསུངསཿ
དེ་ནས་ཡུམ་རྡོ་རྗེ་ཕག་མོའི་རྒལ་ནསཿསྐལ་ལྡན་མ་ལས་འཕྲོ་ཅན་ཁྱོདཿམོས་གུས་དུད་པ་གྱིས་ཤིག་གསུངསཿགསང་སྔགས་མ་རྒྱུད་ཀྱི་དབང་དང་ཿབཀི་འ་ཐམས་ཅད་རྫོགས་པར་གནང་ངོ་།།དེ་ནས

རྡོ་རྗེ་ཕག་མོའི་གསུངས་ནསཿབུ་མོ་ཁྱོན་ཀྱིག་ཕུར་མཚཎྜ་ཌཱ་ཀི་མ་ཙཀྲ་ཞེས་སུ་གྲགས་སོ།།ར་བུ་མོ་ཁྱོད་རང་ཉལ་བའི་གཡས་ཟུར་དེ་ན་པ་བབསྦལ་བ་འདྲ་བ་གཡག་ཙམ་གཅིག་ཡོདཿ
དེ་ནས་མར་ལ་ཁྲུ་གང་བརྐོས་པའི་སརཿལྕགས་ཀྱི་གའུའི་ནང་ན་གསང་མཛོད་ཡོདཿདེ་ནས་མདའ་གང་ཙམ་ན་དངུལ་གྱི་གའུའི་ནང་ན་གསང་ཁྲིད་ཡོ་དཿདེ་ནས་འདོམ་གང་ཙམ་ན་རྫོགས་ཆེན་མ་རྒྱུད་མཁའ
འགྲོ་གསང་བ་ལམ་ཁྱེར་གྱི་ལོ་རྒྱུསཿགཞུང་ཁྲི་དཿབཀའ་ལུང་ཿལག་ལེནཿལུང་བསྟན་དང་བཅས་པ་ཡོདཿའདིར་ཐོབ་པ་ལས་རྒྱས་པ་ཤོག་སེར་དང་བཅས་པཿཡེ་ཤེས་པ་ཚོ་རྒྱལ་གྱིས་སྨོན་ལམ་
བཏབ་ནས་གཏེར་དུ་སྲས་ཡོད་པསཿདེ་ཁྱོད་ཀྱིས་ཐོ་ནེ་ལཿལུང་ནས་ཟིན་པའི་རྣལ་འབྱོར་པ་དུང་མཚོ་རས་པ་ཟེར་བ་གཅིག་ཡོད་པསཿདེ་ལ་བཀའ་ལུང་མན་ངག་དང་བཅས་པ་བྱིན་ཅིག།དེས་ཀྱང་སྐྱེས་བུ
ལས་འགྲོ་ཡོད་པཿསྔར་ནས་ལུང་ནས་ཟིན་པ་གཅིག་ཡོད་པས་དེ་ལ་སྟེར་དུ་ཆུགཿདེས་སྐལ་ལྡན་ཡོངས་ལ་སྲེལ་ཅིགཿའགྲོ་བ་སེམས་ཅན་རྣམས་ལ་ཕན་ཐོག་པར་ཡོད་པས་མཐོང་ཐོས་དྲན་གསུམ་གྲོལ་བཿམ་བསྒོམ་པར་
སངས་རྒྱ་བའི་གདམས་པ་འདི།མ་དང་མཁའ་འགྲོའི་ཚོགས་ལ་གསོལ་བ་ཐོབ།ཌཱ་ཀི་ཆོས་སྐྱོང་རྣམས་ལ་ཚོགས་འཁོར་བཤམཿགཞི་བདག་དང་གཏེར་བདག་རྣམས་ལ་གཏོར་མ་བཤམས་ལ་བདེན་པ་བན

ལས་འཕྲོ་ཡོད་པ་སྐད་ཅིག་ཡུད་ཅིག་ལ་གནང་བར་ངེས་སོ།།ཅེས་གསུངས་ནསཿམཁའ་འགྲོའི་ཚོགས་ཐམས་ཅད་ཆོས་དབྱིངས་བདེ་བ་ཆེན་པོའི་ངང་ལ་བཞུགས་སོ།དེ་ནས་སློབ་དཔོན་མ་ཀུན་དགའ་འབུམ་དེས་ཉི་དྲོས་
འདའ་ཙན་གཟིམ་མལ་དུ་གཉིད་སད་པ་བཞིན་བྱུང་ཿལུས་